Ultra krátke vlny

Ultra krátke vlny (skr. UKV, z angl. Ultra High Frequency, skr. UHF) je v rádiokomunikácii označenie rozsahu frekvencií podľa definície Medzinárodnej telekomunikačnej únie (ITU). Frekvenčný rozsah elektromagnetických vĺn je stanovený od 300 MHz do 3 GHz (3000 MHz), t.j. vlnové dĺžky v rozmedzí od jedného do desiatich decimetrov. Obsahuje napríklad pásma pre mobilné GSM siete, novšie pásma analógovej televízie (IV.-V. pásmo, t.j. 21.-69. kanál, t.j. 470-862 MHz), ktoré sú využívané aj pre DVB T. Rádiové vlny z rozsahu UKV sa šíria hlavne priamou viditeľnosťou, sú blokované kopcami a veľkými budovami, hoci prenos cez steny budov je dostatočný pre vnútorný príjem. Sú určené pre televízne vysielanie, mobilné telefóny, vysielačky, GPS a mnoho ďalších aplikácií.

Rádiové vlny s frekvenciami nad pásmom UKV patria do frekvenčného rozsahu SKV (super krátke vlny) alebo mikrovĺn. Nižšia frekvencia patrí do rozsahu VKV (veľmi krátke vlny) alebo nižších pásiem.

Zdroj 

Elektromagnetické žiarenie
Telekomunikácie